สถานีสุทธิสาร

สถานีสุทธิสาร (Sutthisan Station, รหัส BL17)  เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนรัชดาภิเษก กรุงเทพมหานคร ตั้งอยู่ในย่านอาคารที่พักอาศัย โรงแรม สถานเริงรมย์บนถนนรัชดาภิเษก และสถานบันเทิงย่านสุทธิสาร

**ที่ตั้ง**
ถนนรัชดาภิเษก บริเวณกลางทางแยกรัชดา-สุทธิสาร จุดบรรจบถนนรัชดาภิเษกและถนนสุทธิสารวินิจฉัย ในพื้นที่แขวงรัชดาภิเษก เขตดินแดง, แขวงห้วยขวาง และแขวงสามเสนนอก เขตห้วยขวาง กรุงเทพมหานคร
บริเวณโดยรอบสถานีสุทธิสารเป็นย่านที่พักอาศัยหนาแน่นใจกลางเมือง โดยมีถนนสุทธิสารวินิจฉัยเป็นเส้นทางหลักที่เชื่อมต่อกับถนนวิภาวดีรังสิต ในเขตดินแดง และเชื่อมต่อกับซอยลาดพร้าว 64 (ซอยเกตุนุติ) ไปยังชุมชนต่าง ๆ ที่กระจัดกระจายอยู่ตามโครงข่ายถนนซอยของถนนลาดพร้าว ในพื้นที่เขตห้วยขวางและวังทองหลาง

**แผนผังสถานี**

**รายละเอียดของสถานี**

**สีสัญลักษณ์ของสถานี**
ใช้สีแดงตกแต่งกระเบื้องที่เสา ผนังและขอบด้านบนของแนวประตูกั้นชานชาลา หมายถึงเป็นสถานีในย่านธุรกิจหรือตลาด 

**รูปแบบของสถานี**
เป็นสถานีใต้ดิน กว้าง 23 เมตร ยาว 226 เมตร ระดับชานชาลาอยู่ลึก 19 เมตรจากผิวดิน เป็นชานชาลาแบบเกาะกลาง (Station with Central Platform)

**ความโดดเด่นของโครงสร้างสถานี**
อุโมงค์ลอดทางแยกรัชดาภิเษก-สุทธิสาร อยู่เหนือสถานีสุทธิสาร
มีพื้นที่ภายในสถานีเพียง 2 ชั้น คือชั้นออกบัตรโดยสารและชั้นชานชาลา เนื่องจากพื้นที่ชั้นบนสุดของสถานีถูกนำไปก่อสร้างเป็นอุโมงค์ลอดทางแยกรัชดาภิเษก-สุทธิสาร ตามแนวถนนรัชดาภิเษก

**ทางเข้า-ออก**
ทางเข้า-ออกที่ 3- 1 สถานีตำรวจนครบาลสุทธิสาร, ป้ายรถประจำทางไปสี่แยกรัชดาภิเษก-ลาดพร้าว (ลิฟต์, บันไดเลื่อนขึ้นและลง)- 2 อาคารปรีชา , คอนโด Life@รัชดา-สุทธิสาร ,ซอยรัชดาภิเษก 20,  ป้ายรถประจำทางไปสี่แยกรัชดาภิเษก-ห้วยขวาง (บันไดเลื่อนขึ้นและลง)- 3 อาคารเมืองไทย-ภัทรคอมเพล็กซ์, ป้ายรถประจำทางไปสี่แยกรัชดาภิเษก-ห้วยขวาง (บันไดเลื่อนขึ้นและลง)- 4 อาคารกฤษดาพลาซ่า, ป้ายรถประจำทางไปสี่แยกรัชดาภิเษก-ลาดพร้าว (บันไดเลื่อนขึ้น)

**การจัดพื้นที่ในตัวสถานี**
แบ่งเป็น 2 ชั้น ประกอบด้วย- 1 ชั้นออกบัตรโดยสาร- 2 ชั้นชานชาลา

**สิ่งอำนวยความสะดวก**
 ลิฟท์สำหรับผู้พิการ ทางเข้า-ออกหมายเลข 1 (สถานีตำรวจนครบาลสุทธิสาร)

**เวลาให้บริการ**

**รถโดยสารประจำทาง**
 ถนนรัชดาภิเษก สาย 73 136 137 179 185 206 514 517

**ถนนรัชดาภิเษก**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**สถานที่สำคัญใกล้เคียง**
แผนผังบริเวณสถานี- สถานีตำรวจนครบาลสุทธิสาร- โรงพยาบาลโกลเด้นเยียส์- ศูนย์บริการวีซ่าและใบอนุญาตทำงาน (อาคารกฤษดาพลาซ่า)- สำนักงานสรรพากรพื้นที่กรุงเทพมหานคร 10 (อาคารปรีชาคอมเพล็กซ์)- สำนักงานบริการจดทะเบียนธุรกิจ 3, 5 และ 7 (รัชดาภิเษก, รามคำแหง และแจ้งวัฒนะ)

**ศูนย์การค้าและอาคารสำนักงาน**
 อาคารเมืองไทย-ภัทรคอมเพล็กซ์- อาคารกฤษดาพลาซ่า- อาคารปรีชาคอมเพล็กซ์- ดีไซน์ วิลเลจ รัชดา (บุญถาวร รัชดา) - ตลาดนัดหน้าอาคารมานูย่า

**โรงแรม**
 โรงแรมฮิลตัน แบงค็อก รัชดา- โรงแรมเวรอนนิก้า เรสซิเด็นซ์

**เหตุการณ์สำคัญในอดีต**
วันที่ 5 สิงหาคม พ.ศ. 2551 เวลาประมาณ 18.20 น. รถไฟฟ้าใต้ดินจากสถานีสุทธิสารมุ่งหน้าสถานีหัวลำโพงได้เกิดเหตุขัดข้องทางเทคนิคและหยุดวิ่งกะทันหัน โดยมีการประกาศแจ้งให้ผู้โดยสารออกจากขบวนรถทั้งระบบ ทำให้มีผู้โดยสารตกค้างอยู่ตามสถานีต่าง ๆ จำนวนมาก สาเหตุเกิดจากมีสัญญาณไฟแจ้งเตือนให้เจ้าหน้าที่เข้าไปตรวจสอบระบบบางอย่างที่อาจขัดข้อง จึงต้องปิดระบบไฟฟ้าในช่วงระหว่างสถานีสุทธิสารและสถานีห้วยขวาง และต้องปรับเปลี่ยนการเดินรถโดยเปิดเดินรถเพียงอุโมงค์เดียวในช่วงระหว่างสถานีศูนย์วัฒนธรรมฯ ถึงสถานีพหลโยธิน ผู้โดยสารจึงต้องใช้เวลาเดินทางเพิ่มขึ้นอีกอย่างน้อย 20 นาที จากการตรวจสอบพบว่าเกิดจากระบบบ่อรับน้ำตัน ทำให้เกิดสัญญานเตือนให้หยุดรถชั่วคราวเพื่อตรวจสอบความปลอดภัยเป็นอันดับแรก โดยเจ้าหน้าที่สามารถแก้ไขและเดินรถได้ตามปกติตั้งแต่เวลา 6.00 น. ของวันรุ่งขึ้น 

**อ้างอิง**

**แหล่งข้อมูลอื่น**
  แผนที่จากเว็บไซต์บีอีเอ็ม date=2022-01-04 
หมวดหมู่:สิ่งก่อสร้างตั้งแต่ พ.ศ. 2547
สุทธิสาร
สุทธิสาร
สุทธิสาร